Politika bi trebala regulirati odnosno obvezati sve vlasnike trgovačkih lanaca da imaju što više domaćih proizvoda u svojim trgovinama, smatra Zlatan Reić, jedan od ekonomskih stratega ORaH-a. Rekao je to u nedavnom intervjuu za Slobodnu Dalmaciju u kojem je iznio neke konkretne stvari iz gospodarskog programa stranke Mirele Holy

'Ako to ne čine putem otvaranja svojih prodajnih kapaciteta domaćim proizvođačima, oni ugrožavaju ostvarenje svog primarnog cilja, jer će vrlo brzo doći u situaciju da neće više imati kome prodavati robu, pa ni ostvarivati profit. Ako su interesi trgovačkih lanaca kratkoročni i spekulativni, onda je njihova uloga u Hrvatskoj štetna . Zato u ugovaranju takvih i sličnih aranžmana temeljna polazišta hrvatske politike trebaju biti dugoročnost i obostrani interesi (trgovinske i domaće proizvodne djelatnosti)', obrazložio je Reić.

Sve popularnija stranka bivše SDP-ove ministrice okoliša zalaže se za održivo gospodarstvo, a da bi se to ostvarilo, Reić kaže kako bi se trebala ispuniti četiri uvjeta.

'Naš je stav, iako to nije politički uobičajeno, da je rok od četiri godine prekratak. Mi mislimo da je rok do 2030. godine onaj u kome se ciljevi mogu ostvariti i da Hrvatska do tada može postati drukčija', naglasio je Reić.